Turkmaniston prezidenti Gurbanguli Berdimuhamedov o‘zining turfa qirralari bilan ajablantirishda davom etmoqda. U Yangi yil bazmida dijyeylik qildi va bir qator kompozitsiyalarni ijro etdi. Tadbir ishtirokchilari uni qizg‘in qo‘llab-quvvatlab turishgan. Turkmaniston prezidenti bazmning deyarli boshidan oxirigacha dijyeylik apparaturasi ortida turib, qo‘shiqchilarga jo‘r bo‘lib turgan. Berdimuhamedovning dijyeylik qilayotgani videosi 1 yanvarda YouTube’da e’lon qilindi. Avvalroq Turkmaniston prezidenti sirkda artistlar oldida chiqish qilib, oq rangli otda manejni bir necha marta aylanib chiqqan.